Tuulipuisto Galiciassa
**Tuulivoima Espanjassa** kertoo tuulivoimaan liittyvistä seikoista Espanjassa. Espanja oli tuulivoimamarkkinoiden johtava maa Euroopassa vuonna 2007. Sitä edisti vuonna 2004 laajennettu tukipolitiikka: Tuottaja sai valita syöttötariffin ja sähkönmyynnin 40 %:n bonuksella välillä. Espanjan tuulivoimayhdistys ennusteen mukaan Espanja voi tuottaa 30 % sähköstään tuulivoimalla vuonna 2020: 40 GW onshore ja 5 GW offshore. Vuonna 2007 Espanja tuotti sähköstään 12 % tuulivoimalla.

Tuki
----

Tuulivoima tuottaja on voinut valita vuodesta 2004 syöttötariffin ja sähkönmyynnin 40 %:n bonuksella välillä. Syöttötariffi on vuodesta 2007 7,3 c€/kWh (2006 6,8 c/kWh) 20 vuoden ajan ja sen jälkeen 6,1 c/kWh. Bonushintajärjestelmässä markkinahintaan lisätään 7,1-8,5 c/kWh.

Kapasiteetti
------------

| Espanjan tuulienergia (MW) |
| --- |
| Vuosi | MW | GWh | Lisäys MW |
| 2000 | 2 198 |  |  |
| 2001 | 3 389 |  | 1 191 |
| 2002 | 4 879 |  | 1 490 |
| 2003 | 6 208 |  | 1 329 |
| 2004 | 8 630 |  | 2 422 |
| 2005 | 10 028 | 20 706 | 1 398 |
| 2006 | 11 615 | 22 924 | 1 587 |
| 2007 | 15 145 | 28 771 | 3 530 |
| 2008 | 16 689 |  | 1 558 |
| 2009 | 19 149 |  | 2 459 |

Espanjassa oli tuulivoimaa 19 149 MW vuonna 2009 ja 11 615 MW v. 2006. Vuonna 2007 asennus oli 3 530 MW. Espanjan osuus koko maailman tuulivoimasta oli 16,2 % v. 2007 ja 15,6 % v. 2005.

Espanjassa oli vuonna 2007 tuulivoimaa 345 W/asukas, kun vastaava luku oli Tanskassa 578 W, Saksassa 269 W ja Suomessa 21 W. Tilastokeskuksen mukaan Suomen väkiluku on 5,2 miljoonaa asukasta. Espanjan vuoden 2007 tuulivoimamäärä asukasta kohti vastaisi Suomessa 1 794 MW tuulivoimaa.

Tuulisena päivänä 4.3.2008 Espanjan tuulivoimalat jauhoivat sähköä yli 10 000 MW eli 28 % koko Espanjan sähkönkulutuksesta. Tammikuussa edellinen hetkittäinen tuulivoimaennätys oli 25 % sähkönkulutuksesta. Pääsiäisenä tuulivoiman osuus nousi Espanjassa peräti 40,8 %:iin kokonaiskulutuksesta, mutta silloin olosuhteet olivat poikkeukselliset, sillä tuulet puhalsivat harvinaisen voimakkaasti ja sähkönkulutus oli epätavallisen pientä pyhäpäivien takia.

Tavoite
-------

Espanjan tavoite oli 30 % sähköstä uusiutuvaa energiaa vuonna 2010, josta puolet tuulienergiaa. Tuulivoiman lisäystavoite vuosina 2005-2010 oli 12 GW ("Plan de Energías Renovables en España 2005–2010", Ministerio de Industria, Turismo y Comercio ja IDAE). Vuonna 2007 uudeksi tavoitteeksi asetettiin 29 GW vuoden 2015 lopussa, kun edellinen oli 20 GW vuoden 2010 loppuun mennessä.

Yritykset
---------

Gamesa on suurin espanjalainen tuulivoimayhtiö. Vuonna 2006 Gamesan tuulivoima myynnin kapasiteetti oli 2 346 MW (14,7 % osuus Euroopassa), liikevaihto 2 401 M€ ja työntekijöitä 5 420. Gamesa nosti vuonna 2006 tuotantokapasiteettia 800 MW yhteensä 3000 MW:iin. Yhtiö sijoitti 104 milj. euroa uusiin tehtaisiin vuonna 2006: 2 Espanjassa, 4 USA:ssa ja yksi Kiinaan. Vuonna 2006 Accionan myynnin kapasiteetti oli 426 MW (2,7 % osuus Euroopassa. Acciona aloitti tuulivoimaliiketoiminnan vuonna 2003. Sillä on 2 tuotantolaitosta Espanjassa ja yksi Kiinassa.

Ecotècnia on espanjalainen tuulivoimayhtiö, jonka ranskalainen Alstom osti 350 milj. eurolla marraskuussa 2007. Yrityksessä on 765 työntekijää ja sillä on 3 tuotantoyksikköä Espanjassa.

Espanjalainen tuulivoimayhtiö Iberdrola Renovables listautui pörssiin vuonna 2007. Iberdrola 100-vuotias maakaasu-, ydinvoima- ja telekommunikaatioyhtiö.

Suurimmalla tuulivoimayrityksellä Vestaksella on tuotantoa myös Espanjassa.

Työllisyys
----------

Tuulivoima työllisti vuonna 2006 Espanjassa 35 000 ihmistä. Väkilukuun suhteutettuna se vastaisi yli 4 000 työntekijää Suomessa.

Katso myös
----------

CommonsCommons
Wikimedia Commonsissa on kuvia tai muita tiedostoja aiheesta **Tuulivoima Espanjassa**.
* Uusiutuva energia
* Uusiutuva energia Espanjassa
* Tuulivoima
* Tuulipuisto
* Tuulivoima Tanskassa
* Tuulivoima Saksassa
* Tuulivoima Suomessa
* Luettelo tuulivoimalaitoksien valmistajista
* Tuuliturbiini
* Kestävä kehitys alueittain ja maittain

Lähteet
-------

1. ↑  Global Wind Eenergy Outlook 2008, GWEC lokakuu 2008, s. 17 ja 26 (Arkistoitu – Internet Archive)
2. 1 2 3 4 5 6  Wind energy barometer 2008 EurObserv’ER Systèmes solaires Le journal des énergies renouvelables n° 183 ss. 78, 80, 84 , 86ja 87, 2/2008
3. ↑  Global Wind 2006 Report, p.27 (Arkistoitu – Internet Archive)
4. 1 2  Global installed wind power capacity (MW) (Arkistoitu – Internet Archive) Global wind Energy Council 6.2.2008
5. 1 2 3  Year 2009: More wind power capacity installed in the EU than any other power technology EWEA 2/2010
6. ↑  Espanjassa rikottiin tuulivoiman tuotantoennätyksiä YLE 26.3.2008
7. ↑  2005: Record year for investments in renewable energy REN21: Renewables Global Status Report 2006 Update (Arkistoitu – Internet Archive), REN21 sihteeristö (Pariisi) ja Worldwatch instituutti (Washington, DC), 18.7.2006
8. 1 2  Renewable Energy Technology Roadmap up to 2020 (Arkistoitu – Internet Archive) EREC, 24 s. 1/2007
9. ↑  Renewables 2007 Global Status Report (Arkistoitu – Internet Archive), REN21 sihteeristö (Pariisi) ja Worldwatch instituutti (Washington, DC), 2008, s.18

Aiheesta muualla
----------------

* Spanish Wind Energy Association AEE (Arkistoitu – Internet Archive)

Uusiutuva energia ja kestävä kehitys

|  |  |
| --- | --- |
| Aurinkovoima: | aurinkokenno | aurinkolämmitys | aurinkokeräin | keskittävä aurinkovoima | aurinkojäähdytys |
| Tuulivoima: | merituulivoima | luettelo merituulivoimasta | tuulipuisto | tuulimylly |
| Vesivoima: | aaltoenergia | vuorovesienergia | vuorovesimylly |
| Maa, vesi ja ilma: | geoterminen energia | maalämpö | ilmalämpöpumppu | ilma-vesilämpöpumppu | ilmavirtavoimala |
| Biologinen: | biomassa | energiakasvit | puupolttoaine | pelletti | biopolttoaine | bioetanoli | E85 | biodiesel | biokaasu |
| Kemiallinen: | polttokenno | vetytalous | metanolitalous |
| Muuta | energiansäästö | energiatehokkuus | fuusioreaktori | vihreä sähkö | hajautettu energiantuotanto | sähköntuotanto | lämmöntuotanto | kaukolämpö | energiankulutus| valaistus | tuontisähkö | säätövoima | lämmön varastointi | sähkön varastointi | kuljetus | sähköauto | hybridiauto | joukkoliikenne | kimppakyyti |